Diari Oficial de la Generalitat Valenciana


Sumari del DOGV 4701, del 27-02-2004 (2004/1428)

Notificació a M. Luisa Ana Pereira-Cabral Mateu. Referència interna número R-89/2003.
-------------------------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1428


Organisme emissor
:   Conselleria de Territori i Habitatge

Tipus de document
:   Anunci

Notificació a M. Luisa Ana Pereira-Cabral Mateu. Referència interna número R-89/2003. [2004/Q1428]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a M. Luisa Ana Pereira-Cabral Mateu, carrer de Francisco Alegre, número 2, 6a, Grup Antonio Roda (46587 València), la resolució del recurs d'alçada amb el número de referència interna R-89/2003.
  
Resolució
  
Examinat el recurs d'alçada presentat per M. Luisa Ana Pereira-Cabral Mateu, contra la resolució del Servei Territorial d'Arquitectura i Habitatge de València, en l'expedient per sol·licitud de desqualificació d'habitatges de protecció oficial V-339/8/67.
  
Antecedents de fet
  
1. María Luisa Ana Pereira-Cabral Mateu va presentar en el Servei Territorial d'Arquitectura i Habitatge de València el dia 3 de desembre del 2002 sol·licitud de desqualificació de l'habitatge siti a la localitat de València, en el carrer de Francisco Alegre, número 2, pis 2n, porta 6, pertanyent a l'expedient d'habitatges V-339-8/67.
  
2. A la vista de la documentació que consta en l'expedient, i per raó del que disposa l'article 47 del Reial Decret 3148/1978, de 10 de novembre, que desenvolupa el Reial Decret Llei 31/1978, de 31 d'octubre, sobre política d'habitatge, el cap del Servei Territorial, en data 5 de desembre del 2002, dicta resolució denegatòria de la desqualificació sol·licitada, en quedar acreditat que es tracta d'un habitatge de protecció oficial de promoció pública, els quals en cap cas poden ser objecte de desqualificació una vegada qualificades definitivament.
  
3. Contra la citada resolució interposa recurs d'alçada en temps i forma María Luisa Ana Pereira-Cabral Mateu, amb els documents i les al·legacions que consten en aquest, i que es donen per reproduïdes per tal de ser breus.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115 de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
3. Segons disposa l'article 47 del Reial Decret 3.148/1978, de 10 de novembre, que desenvolupa el Reial Decret Llei 31/1978, de 31 d'octubre, sobre política d'habitatge, qualificada definitivament un habitatge de protecció oficial de promoció pública, en cap cas podrà ser objecte de desqualificació.
  
4. En el cas que ens ocupa, revisada la documentació que consta en l'expedient, es comprova que l'habitatge objecte de l'expedient és un habitatge de protecció oficial de promoció pública, pertanyent a l'expedient V-339-8/67, promogut per l'Institut Valencià de l'Habitatge, SA, per la qual cosa no pot ser objecte de desqualificació en cap cas.
  
5. Al·lega la recurrent la necessitat que té de vendre el seu habitatge, atés que a causa de la seua malaltia ha de passar a conviure amb el seu fill.
  
Davant de la dita al·legació, assenyalar la recurrent que la no concessió de la desqualificació no implica que no puga procedir a la venda de l'habitatge, venda que pot realitzar, si bé és cert que subjecta a un preu de venda màxim, condició que no seria necessària en el cas que l'habitatge no estiguera subjecte al règim legal de protecció per transcurs del termini de protecció establit en la qualificació definitiva.
  
Establit quant antecedeix, i no havent aportat la recurrent cap prova suficient i adequada que desvirtue el contingut de la resolució impugnada, correspon confirmar-la.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per María Luisa Ana Pereira-Cabral Mateu contra la Resolució del Servei Territorial d'Arquitectura i Habitatge de València, de data 5 de desembre del 2002, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime oportú.
  
València, 16 d'abril de 2003.- El director general d'Arquitectura i Habitatge: José M. García Zarco.
  
Publique's aquesta notificació.